Jägnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Täna tahan rääkida
erinevate aegade aktsepteerimisest oma elus.
Erinevate aegade aktsepteerimisest oma elus.
Ma ei tea, kuidas on sinuga, aga ma tahan armastada oma elu.
Kui nagunii juba elan ja hingan, tahan ka armastada seda elu.
Tahan armastada igat päeva oma elus.
Sa ei saa armastada oma elu vaid osaliselt.
Pead õppima, kuidas teha seda tervikuna.
Ainus viis aga, kuidas leppida ka nende asjadega,
mis on valulised või tunduvad ebaõiglastena
ja mis meile ei meeldi,
on õppida tundma teatud saladusi, mida apostel Paulus jagas.
Ta ütleb Filiplastele 4:11: "...ma olen õppinud..."
"Olen õppinud" viitab õppeprotsessile.
"Ma olen õppinud olema rahul..."
Millegagi rahul olemine ei tähenda, et sa ei igatse kunagi muutuse järele.
Me kõigi elus on asju, mis meile ei meeldi -
mis pole head ja õiglased -
ja me tahame näha neid muutumas.
Kuid samas võime siiski olla rahul ja rõõsad,
samal ajal, kui Jumal nende olukordade kallal toimetab.
Ja lisaks veel üks asi.
Kui me tõesti usaldame Jumalat,
oleme ka selleks võimelised.
Nii et, peame õppima aktsepteerima mitte vaid häid asju,
aga ka valusaid ja ebaõiglaseid asju.
Nii jagan sinuga teatud saladusi, kuidas seda teha.
Ja isegi, kui osasid neid tead, olgu need siis meeldetuletuseks.
Olgu alustuseks öeldud,
et peame saama lahti sõnapaarist: "Mulle ei meeldi!"
"Mulle ei meeldi tipptunni ajal sõita."
"Mulle ei meeldi pesu pesta või muru niita."
"Mulle ei meeldi koristada."
"Mulle ei meeldi mu töö."
"Mulle ei meeldi mu välimus."
Kuidas saaksimegi siis oodata elu, mis meile meeldiks,
kui meile miski ei meeldi?
See on üks vastik sõnapaar, mis ei meeldi mulle kohe üldse.
Mulle ei meeldi, kui mulle miski ei meeldi.
Nii hakkasin mõned kuud tagasi juurutama endas harjumust
ütlema midagi,
mida ütlen vahel sagedaminigi kui vaid korra päevas.
"Ma armastan oma elu,
ma armastan Jumalat,
ma armastan iseennast,
ma armastan oma peret ja tööd, mida teen.
Ma lihtsalt armastan elu."
Nii tahan julgustada sindki
tegema kasvõi samamoodi nagu ma teen.
1. Moosese 8:22: "Niikaua kui püsib maa,
ei lõpe külv ega lõikus,
külm ega kuum,
suvi ega talv,
päev ega öö.”
Ma ei tea, kuidas on sinuga,
aga ma eelistaks pigem lõikuse- kui külviaega.
Sest kui külviaeg on miski, kus pead loobuma millestki,
siis lõikuseaeg on miski, kus sa saad midagi.
Kõigile meeldib muidugi lõikuseaeg rohkem.
"Külm ja kuum".
Erinevatele inimestele meeldivad erinevad asjad,
aga ma eelistan kuuma külmale.
"Suvi ja talv."
Mulle meeldib suvi rohkem kui talv.
"Päev ja öö."
Mulle meeldib päev eeldavasti rohkem kui öö.
Need on küll mu eelistused, kuid samas ei saa ma üht ilma teiseta.
Loodan südamest,
et Jumal kasutab mind täna aitamaks sul midagi mõista.
Kui arvad, et ainus viis, kuidas olla eluga rahul ja rõõsa,
on vaid siis, kui kõik on hästi ja tekitab sinus häid tundeid
ning sa tahad, et nii olekski koguaeg,
siis ootab sind ees ikka päris konarlik teekond.
Tean seda omast käest, sest elasin pikka aega selliselt.
Olles õpetanud Jumala Sõna 41. aastat,
ei jaga ma teile täna infot,
mille olen ammutanud kusagilt raamatust.
Olen selle kõik ise läbi teinud,
olles aegu tagasi täiega õnnetu ja omadega metsas.
Mul olid eeldavasti kõik probleemid, mis teil siin kamba peale kokku.
Ja ma ausõna ei liialda.
Olin omadega täitsa metsas.
Mu isa kuritarvitas mind, mu ema hülgas mu,
ma abiellusin esimese ettejuhtuvaga, kes kohtles mind samuti halvasti.
Nii et, ma tean, mida tähendab olla omadega täitsa metsas.
Kuid samas ma ka tean,
et Jumala Sõna toimib, kui seda rakendad.
Samas aga on meil oluline mõista,
et mitte vaid Jumala Sõna kuulmine ei muuda me elu,
vaid selle Sõna rakendamine on see, mis muudab me elu.
Sa võid õppida kasvõi kogu Piibli pähe,
kuid see ei muuda su elu karvavõrdki,
kui sa pole valmis rakendama seda, mida sealt lugesid.
Aamen?
Nii et, meil on aeg hakata tegutsema.
Ma igatsen stabiilsust ja mul on see ka lõpuks olemas.
Kui me Dave'ga abiellusime,
olin ma emotsionaalselt üks üles-alla kõikuv kuju,
kus hea ja halb tuju vaheldus hetkega.
Valdavalt olin ma küll halvas tujus.
Dave ütles mulle tolle aja kohta alles aastaid hiljem:
"Tead, ma sõitsin töölt koju ja mõtlesin:
"Ei tea, mis tujus ta ka täna on?""
See pole kellegi jaoks parim elamise viis.
Seetõttu tahan ka teile öelda - igati armastaval moel,
et kui sa pole väga stabiilne inimene
ja muudkui pendeldad üles-alla sõltuvalt olukordadest,
siis kuidas oleks, kui otsustaksid täna õhtul
lasta Jumala tõeliselt kõigisse neisse valdkondadesse,
lastes Tal tõeliselt aidata ja õpetada sind,
kuidas armastada elu, mis sul on.
Lihtsalt millegi soovimine on täiesti mõttetu tegevus.
Muide, seda sõnagi pole Piiblis.
Piiblis pole ühtki peatükki soovimise kohta.
Isegi mitte ühtki salmi soovimise kohta.
Laisad inimesed soovivad,
aga otsusekindlad inimesed lähevad tööle
ja saadavad midagi korda.
"Oi, kuidas ma sooviks 10 kilo alla võtta."
No siis....
"Oi, kuidas ma sooviks olla võlgadest vaba."
"Oi, kuidas ma sooviks, et mu kodu oleks korras."
"Oi, kuidas ma sooviks, et mul oleks elu nagu sul."
"Oi, kuidas ma sooviks,
et mul oleks samasugune teenistus nagu Joyce'l."
Võin sulle öelda üht -
ma ei saanud seda vaid tänu soovimisele.
Elus on alati nii ootamise- kui lõikusaegu.
Poovilepanekute ja läbimurrete aegu.
Kui paljudele teist meeldib kuulda mõnda head tunnistust?
Me sõime täna koos pastori ja ta naise
ning osade teiste jumalasulastega koos lõunat
ja hakkasime korraga erinevatest asjadest jagama,
kuuldes osade suust ikka täiega imelisi asju,
mis nende elus on toimunud.
Kuid tead, mis?
Kõigile neile imelistele läbimurretele eelnesid väga rasked ja valusad ajad.
Enne mõne testi läbimist pole võimalik omandada ka tunnistust.
Samas peame olema valvel,
et nende testidega ei kaasneks vaid virisemist,
vaid tõesti ka mõni tunnistus.
Ülemlaul 2:11-12
"Sest vaata, talv on möödunud, vihm on läinud oma teed..."
Öelgu keegigi "Halleluuja!" selle peale.
"...maa peal on näha õiekesi, lauluaeg on tulnud
ja meie maal on kuulda turteltuvi häält."
Tahan küsida - kas su elus on praegu talveaeg?
Kõik on kuidagi sünge, kõle ja trööstitu.
Külm.
Ei mingit kasvu.
Palju vajadusi.
Ikka üks ja see sama.
Kuid tead, mis? Kevad on kohe, kohe tulekul!
Ära kunagi lase saatanal röövida oma lootust.
Lootus on kõige võimsam motivaator.
Kui sina hoiad alal oma lootuse, ei saa ka saatan sinust jagu.
Sõna "lootus" tähendab seda, et ootad iga kell millegi hea juhtumist.
Sa ootad iga kell millegi hea juhtumist.
Ütled: "Aga ma olen haige täna."
Siis oota, et homme oled juba terve.
Ja kui mitte homme, siis oota, et see sünnib ülehomme.
Ütled: "Mis sul viga rääkida, sa ju ei tunne end halvasti!"
Aga kust sa tead, kuidas ma end tunnen?
Las ma rääkida sulle, kuidas mu aasta on siiani läinud.
Esiteks, mul vahetati vasak puus välja.
Parem puus käis juba 2 aastat tagasi vahetuses.
Seega, mul on nüüd kaks tehispuusa, nii et hoidke alt!
Operatsioon ise läks hästi, kuid eks taastumine võta ikka aega.
Nii pidin ikka võitlema nii valu, jäikuse kui paistetusega.
Olin juba 6 nädalat taastunud ja kõik hakkas juba ilmet võtma,
kuniks mu kurk jäi haigeks ja sain endale ka nohu.
Kogu see lugu kestis 7 nädalat!
7 nädalat.
Samasse aega aga jäi mu Taimaale sõit,
mistõttu pidin veetma 39 h lennukis.
Hetkeks tundus, et sain sellest juba lahtigi,
kuniks tagasi koju jõudes sain selle uuesti.
Mu keha oli juba nõrk kogu toimunud operatsioonist,
mistõttu külmetusega toimetulek oli palju raskem.
Siis aga läks juba paremaks,
kuid siis tuli Tai reis ja see nõrgestas mind jälle.
Nii et, kogu see trall läks aga edasi
ja mul oli väga raske mitte heita meelt kogu selle olukorra pärast.
Üks asi, mida saatan püüab meile öelda,
on see, et kui su elus midagi toimub,
siis ta muudkui sositab sulle: "See ei lõppegi kunagi!"
Nii tunnevad ka osad teist just praegu: "See ei lõppegi kunagi."
Ja siis me hakkame mõtlema:
"Ma ei tea, kas ja kui kaua ma üldse talungi seda?"
Kuid me peame asendama kõik need sünged arutelud
klausliga: "Ma suudan kõik Kristuses, kes on minu jõud."
Seega, selle 7 nädala jooksul, kus tundsin end ikka täiega halvasti.
Halvemini kui muidu sellistes olukordades.
Kuid ma ütlesin endale pidevalt: "Homme saab olema parem!"
"Homme saab olema parem
ja Jumala tervendav vägi toimetab mu ihus."
Samal ajal pidin tegema läbi kaks antibiootikumi kuuri,
mis keerasid mu kõhu tuksi,
mistõttu pidin hakkama kasutama mingit kõhurohtu.
Nii et, täiega "lõbus" on olnud!
Kuid tead, mis?
Täna olen siin ja igati elus ning terve!
Jah, ma pole rõõmus selle kõige üle, mis oli
ja mul pole ka mingit head seletust selle kõige kohta.
Kuid samas olen leidnud,
et vahel Jumal lasebki mul teatud asjadest läbi minna,
et mul oleks, millest teile rääkida.
Ma tõesti usun seda.
Usun, et põhjus, miks vahel millestki läbi läheme,
on selleks, et kui ütleme kellelegi: "Ma tean, mida sa tunned",
siis nad ka võivad uskuda, et nii on.
Sest kuidas saab keegi öelda: "Ma tean, mida sa tunned!",
kui ta enda elus pole kunagi mingeid muresid ega väljakutseid.
Aamen?
Nii et, kevad on tulekul.
Vaatame, mida Paulus ütles Filiplastele 4:11-12.
See on liiga hea, et sellest lihtsalt suvaliselt üle minna
Filiplastele 4:11-12 laiendatud tõlkes: "Ma ei ütle seda puuduse pärast,
kuna ma olen õppinud..."
Armas aeg, mul võttis ikka pikka aega see asi selgeks saada!
"...olema rahul ja seda lausa selliselt,
et miski ei häiri mind ega muuda mind rahutuks."
Mulle nii meeldib see!
See ei tähenda, et sa ei igatseks muutuste järele,
kuid samas võid saavutada siiski sellise rahulolu taseme,
kus sa pole kõige pärast pidevalt närvis.
"Oskan elada kehvalt ja alandlikult ning kitsastes tingimustes
ja oskan elada ka jõukalt, nautides elu rikkusi ning küllust.
Olen kõigega ja kõigi oludega tuttav, teades saladust..."
Kuuled? Me jagame täna saladustest.
"...teades saladust, kuidas tulla toime iga olukorraga -
on mul siis kõht korralikult täis või olen ma ülinäljane.
Oskan elada kehvalt ja oskan elada ka jõukalt..."
Galaatlastele 6:9
"Ärgem tüdigem ega väsigem häid ja õigeid asju tehes,
sest küll me omal ajal ka lõikame,
kui me enne oma julgust ei kaota, ära ei nõrke ja alla ei anna."
Mis see "oma aeg" on? Mis see määratud aeg on?
Siin on huvitavalt öeldud: "...küll me omal ajal..."
Omal ajal, määratud ajal.
Kui ma olin alles üsna algaja Jumalariigi töös,
siis ma ootasin, et mu teenistus kasvaks
ja ma näeks erinevaid läbimurdeid.
Einevad inimesed said mu jaoks sõna Jumalalt
ja vahel sattus ka mõni prohvet me kogudusse,
kel oli samuti sõna mu jaoks.
Ja see oli alati see loetud piiblisalm!
"Ärgem tüdigem head tehes,
küll me omal ajal ka lõikame, kui me enne ära ei nõrke!"
Esimesi kordi seda kuuldes olin täitsa elevil.
Kuniks mõistsin, et aja möödudes
ei teadnud ma ikka rohkem kui kõige alguses.
Sest millal on see "oma aeg"?
Siis, kui Jumal on valmis
ja kui Ta teab, et meie oleme valmis.
Ja mitte vaid seda.
Mis iganes sa ka Jumala käest usud ja mis hõlmab ka teisi inimesi,
siis vahel oled sina küll valmis, aga nemad mitte.
Nii pead ka ootama nende järgi.
Oodates teatud asjade sündi,
ütlesin Jumalale: "Ma tean, et olen selleks valmis!"
Mispeale Ta vastas: "Sina oled,
aga osa inimesi, kellega pead koos töötama,
ei ole seda veel mitte."
Nii pead sa ka vahel kellegi teise järgi ootama.
Mida me aga selle ootamise ajal tegema peaksime?
Olema kannatlikud.
Oh aeg, kuidas mulle meeldib see sõna!
Ütlesin alles eile Dave'le: "Otsustasin just äsja,
et minust ei saa eeldavasti kunagi tõeliselt kannatlikku inimest."
Nii olen lihtsalt otsustanud leppida selle oma nõrkusega
ja võtta selle endaga igavikku kaasa.
Ma ei heida eriti meelt, kui pean Jumala järgi ootama,
kuid kui mul on mõni eesmärk...
Ma olen vägagi eesmärgi-keskne inimene.
Nii et, kui olen end häälestanud millelegi.
A'la: "Ärkan hommikul, teen trenni, käin kõndimas, panen riidesse,
ampsan midagi ja jõuan kindlaks ajaks kontorisse."
Ja kui siis keegi hakkab mulle mingi ajuvaba asjaga pinda käima...
Muide, mu mehele meeldib mind täiega närvi ajada.
Ta ju teab, milline ma olen.
Nii ütleb ta näiteks: "Tule teeme ühe kalli!"
Kui aus olla, siis kui mul on hoog sees,
pole mul mingit kallistamist vaja.
Tahan oma asjadega ühele poole saada
ja kallistamisel pole mu tegevuskavas sel hommikul kohta.
Kuid samas sa ei saa ju oma mehele öelda, et sa ei taha kalli,
mistõttu lähen ja kallistan siis teda.
Kuna ta aga teab, et tahan sellega ruttu ühelepoole saada,
hoiab ta mind oma embuses.
Ja isegi, et ma seal olen,
olen ma oma mõtteis juba järgmise asja juures
ja nii võib see vahel muutuda ka ohtlikuks.
Nii näiteks astusin üks päev trenažöörilt maha
ja läksin ülakorrusele, jättes trenažööri käima.
Trenn oli läbi ja ma ei vaevunudki seda kinni panema,
kuniks kuulsin mingit häält
ja leidsin vaatama minnes eest endiselt töötava trenažööri.
Hea oli, et seda kuulsin, muidu oleks see veel läbi põlenud.
Nii et, meil kõigil omad lood. Palvetage mu eest, eks?
Koguja 3. peatükk.
Ma ei loe kogu seda lugu, vaid osakese sellest.
Koguja 3:1-4 ja salm 11.
"Igale asjale on määratud aeg, ja aeg on igal tegevusel taeva all:
aeg sündida ja aeg surra,
aeg istutada ja aeg istutatut kitkuda;
aeg tappa ja aeg terveks teha, aeg maha kiskuda ja aeg üles ehitada;
aeg nutta ja aeg naerda, aeg leinata ja aeg tantsida...
Kõik on ta omal ajal hästi teinud..."
Tead, mis? Isegi surm võib olla ilus,
kui see saabub Jumala aja järgi.
Ma olen öelnud Jumalale,
et ma tahaks selle vananemise asjaga hästi toime tulla.
Ma ei taha olla mingi torisev vanamutt
ja ma tahan surra hästi.
Kui mul on üks päev minek, siis tahan, et see toimuks hästi.
Usun, et peame kõike, mida teeme,
tegema parimal moel, mis vähegi võimalik.
Kui paljudele teist ei meeldi muutus?
No siis on parem selles osas juba täna meelt muuta,
sest tea, et kõik on pidevas muutumises.
Pidevas muutumises.
Mu hambaarst otsustas nädal tagasi pensionile minna.
Ja ta isegi ei öelnud mulle!
Ta ei öelnud isegi oma alluvatele.
Ta lihtsalt otsustas, et läheb pensionile
ja teatas neile sellest enam-vähem viimasel päeval.
Ja ma mõtlesin: "Mida värki?"
Dave ütles: "Sulle hakkab see uus arst ka meeldima!"
Mina vastu: "Kust sa tead, et hakkab? Mulle meeldib see vana arst!"
Kuna ta aga otsustas pensionile minna,
polnud mul sinna midagi parata.
Ja siis sa vaatad peeglisse ja näed...
Olen püüdnud neid sirgu tõmmata
ja määrinud neile tonnide viisi niisutavat kreemi.
Teinud igasugu asju.
Kuid tead mis?
Sa lihtsalt jääd vanemaks ja nii ongi.
Vaatasin kord peeglisse ja märkasin,
et paljud asjad, mis enne olid üleval pool,
on vajunud kuidagi väga alla.
Inimesed su ümber muutuvad.
Vahel paremuse poole, aga vahel ka mitte.
Mõtlen ühele inimesele, kellega olime 15. aastat sõbrad,
kuid kes täna enam ei kuulu mu ellu.
Küsimus pole isegi selles, et see oleks halb.
Lihtsalt see aeg mu elust sai läbi.
Kui me püüame hoida kinni millestki, millega Jumal on juba ühelpool...
Las ma öelda seda siiapoole ka.
Kui me püüame hoida kinni millestki, millega Jumal on juba ühelpool...
Pole vähimatki mõtet püüda hoida kinni millestki,
millega Jumal on juba ühelpool ja mille üle pole mingit võidmist,
sest see hoiab sind vaid eemal järgmisest võrratust asjast
ja eeldavasti sellele jägnevast veelgi võrratumast asjast,
mis Jumalal su jaoks varuks on.
Kogen väga tugevalt oma südames sulle öelda,
et kevad on kohe, kohe saabumas.
Ära anna alla ja ära karda muutusi,
püüdes hoida kinni millestki, mis lihtsalt ei toimi enam.
Usalda Jumalat, et Ta tahab anda midagi paremat.
Ta loob kõik kauniks omal ajal.
Mulle nii meeldib see.
Tea, et su tujud ei pea muutuma vastavalt su olukordadele.
Nii sina kui mina saame õppida, kuidas nautida erinevaid aegu elus,
keskendudes Jumalale ja Tema tõotustele.
On selge, et me naudime teatud asju rohkem kui teisi,
kuid usun, et võime õppida nautima elu ka sellistes olukordades,
mis meile väga ei meeldi.
Nii tahan väga julgustada sind paluma Jumalalt stabiilsust oma ellu,
et sa ei saaks kõigutatud erinevatest olukordadest,
mis pidevalt muutuvad.
Kuid see ei tähenda, et me peaks ühes nendega muutuma.
Las ma küsida su käest midagi.
Oled sa vahel päeva lõpuks olnud nii endast väljas,
kuna kogesid, et ei saavutanud selle päevaga
mitte kui midagi
ja sa isegi ei mäleta, mis sel päeval juhtus.
Usun, et paljude inimestega on nii.
Samas usun, et sellele leidub lahendus.
Ära ole inimene, kes alles oma elu lõpus avastab,
et ta ei saavutanud midagi, mida plaanisid.
Ma olen kirjutanud raamatu "Püüa päeva",
millega käib kaasas ka õppematerjal.
See raamat õpetab meile, et iga päev on kallis ja väärtuslik.
Aeg on üks huvitav asi,
mille kohta ütleme sageli, et me kulutame või raiskame seda.
Kuid mille iganes jaoks me ka aega ei kasutaks - aeg kaob.
Seetõttu peame kandma hoolt,
et investeeriksime oma aega ja mitte ei raiskaks seda.
Julgustan sind tellima selle endale, sest usun, et see on õnnistuseks sulle.
Tahad sa olla see,
kes oma elu lõpusirgele jõudes võib olla uhke igasugu asjade üle,
tundes, et sul oli hea elu ja palju asju sai tehtud?
Ma ei taha küll millelegi kahetsusega tagasi vaadata
ja ma ei taha, et ka sina seda tegema peaks.
Usun, et sulle meeldiks see raamat.
Ilusat päeva sulle
ja pea meeles tõsiasja,
et Jumalal on imeline plaan su elu jaoks.
Täna pakume sulle kahte materjali,
mis julgustavad sind elama oma elu täiega.
Raamatus "Püüa päeva"
jagab Joyce piibellikke printsiipe ja isiklikke lugusid sellest,
kuidas võtta igast hetkest maksimum.
Õpid, kuidas oma aega targasti planeerida,
kuidas elada eesmärgipäraselt
ja saada osa kõigest heast, mis Jumalal on varuks su jaoks.
Ühtlasi pakume sulle "Püüa päeva" õppematerjali,
mis pakub sulle samm-sammulisi strateegiaid,
kuidas elada eesmärgipärast elu Jumala eesmärkide täitmiseks.
See kõik võib olla sinu, kui tellid need me kodulehe kaudu.
LOOTUSE KÄSI
"Lootuse käe" projekt "Tüdruk" keskendub sellele,
kuidas juhendada, üles ehitada ja armastada
kõiki tüdrukuid ja naisi üle maailma.
Nii on ka teie roll siin Aafrikas väga suur.
Tegu on ilmselgelt ühe paigaga maailmas,
kus tüdrukud ja naised on väga rasketes olukordades.
See on tõesti tõsi.
Osad Aafrika naised on äärmiselt haavatavas seisus
ja neid peetakse sageli vähem olulisemaks kui mehi.
Nii langevad paljud neist ka vägistamise ohvriks.
Lõuna-Aafrikas näiteks
on võimalus vägistatud saada oluliselt suurem,
kui võimalus lõpetada keskkool.
Lõuna-Aafrika naistel on võimalus vägistatud saada 40%.
See teema on Joyce'i jaoks väga südamelähedane,
sest ta ise on seda kõike kogenud.
Ta on kogenud sellist laadi südamevalu
ja ta igatsus on,
et kõik tüdrukud ja naised võiksid teada,
et ka sellistest läbielamistest on võimalik terveks saada.
Tänu "Lootuse käe" erinevatele väljasirutumistele
läbi koolihariduse, toiduabi, puhta vee
ja eriti inimkaubandusest päästmise vallas
saab tuua suuri muutusi nende ellu.
Absoluutselt!
Me näeme täna tüdrukuid ja naisi,
kes on toodud ära neist haavatavatest olukordadest
ja pandud elama lootust andvasse ning turvalisse keskkonda,
kus nad ei pea enam muretsema ennist mainitud asjade pärast.
Oleme näinud tüdrukuid ja naisi,
kes pidid varasemalt käima koguaeg vee järel,
mistõttu neil polnud võimalust õppida.
Tänaseks aga on need koormad nende pealt kõrvaldatud
ja nad saavad käia koolis.
Kui põnev see on! - See on imeline!
Lisaks sellele saavad nad koolis süüa
ja kuulda, et nad pole mingid teisejärgulised inimesed,
vaid Jumala lapsed, kes on Tema näo järgi loodud.
DAVE ja JOYCE 40. AASTAT JUMALARIIGI TÖÖS
Kogesin, et Jumal pani mu südamele lõpetada piiblitundide pidamine.
Kogesin Teda ütlevat: "Vaata, ma teen midagi uut."
Olin täiesti kindel, et see tähendab tööalast edutamist
ja et midagi suurt hakkab juhtuma.
Kuid terve aasta ei juhtunud midagi
ja see oli minu jaoks üks tõeliselt proovilepanev
ja segadusttekitav aeg.
Ma ei saanud aru, kas Jumal on minuga lõpetanud
või kas tegin vea, kui vanad asjad ära lõpetasin?
Elus on nii palju asju,
mida me ei mõista enne, kui oleme neist läbi läinud.
Olen alati öelnud,
et me elame oma elusid ettepoole vaadates,
aga mõistame neid alles tagantjärgi vaadates.
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge:Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.